<classify> Aveline Kitomary -Dar es salaam TAASISI ya Mifupa ya Hospitali ya Muhimbili Moi, mwanzoni mwa Februariinatarajia kutoa matibabu ya kibingwa ya upasuaji wa ubongo bila kufunguakichwa baada ya mashine zitakazotumika katika maabara kuwasili nchini. Akizungumza jana Dar es Salaam wakati wa kampeni ya Tumeboresha Sektaya Afya, Mkuu wa Kitengo cha Radiolojia, Dk. Mechric Mango, alisema hudumahiyo itapunguza rufaa za nje ya nchi. Hii ni maabara ya kisasa kabisa itakayotuwezesha kufanyikamatibabu ya ubongo kwa kupitia mishipa ya damu, itakuwa maabara ya kipekeezaidi hapa nchini na Afrika iko Kenya na Afrika Kusini. Maabara hiyo itakuwa na faida ya kupunguza rufaa za wagonjwakwenda nje ya nchi, awali wagonjwa waliokuwa wanahitaji upimaji wa mishipa yadamu ya kichwani wote walikuwa wanapelekwa nje ya nchi, kwa hiyo mashineitakapofungwa hawataenda tena nje na itaokoa fedha nyingi, alisema Dk. Mango. Dk. Mango alisema uhitaji wa mashine hizo ni mkubwa kutokana na kutoavipimo na matibabu kwa wakati mmoja. Uhitaji wa huduma hiyo ni mkubwa sana, hapa tunashughulika na kichwa,uti wa mgongo na mifupa, sasa wale ambao wana matatizo kwenye ubongo moja wapoya vipimo vinavyohitajika vikubwa ni hivi. Wagonjwa wenye matatizo ya mishipa ya damu kufanya kazi aumishipa ya damu ambayo sio ya kawaida, hao wanahitaji hiki kipimo. Pia mashine hii inatumika kutoa matibabu, kuna wale wenye uvimbekwenye ubongo, pia tutatumia hii mashine kwa wale wenye mishipa ya damu kwenyeuvimbe ili kuzuia damu nyingi isimwagike, alieleza Dk. Mango. Kwa upande wake, Mkurugenzi Mtendaji wa Moi, Dk. Respicious Bonifacealisema mafanikio yaliyopatikana kwa kipindi cha miaka minne ni uboreshwaji wamiundombinu, vifaa na karakana ya viungo bandia. Serikali ilitoa Sh bilioni 16.5 kwa ajili ya kukamilisha mradiwa jengo jipya la Moi na kununua vifaa tiba vya kisasa, idadi ya vitandaimeongezeka kutoka 150 hadi 340, pia vitanda vya ICU vimeongezeka kutoka 8 hadi18 na kuongeza chumba cha maabara kikubwa cha vipimo vya radiolojia, yako mengi,hayo ni machache tu. Tumenunua mashine za kisasa kabisa za radiolojia zikiwemo MRI, CT-Scan,Digital X-ray, Portable X-Ray, Ultrasound na C-arm. Mashine sita za dawa zausingizi zimenunuliwa, mashine mbili mpya za kisasa za vipimo vya maabara navipimo vipya vya kisasa vya mazoezi tiba physiotherapy, alibainisha Dk.Boniface. Alisema katika kipindi cha miaka minne, jumla ya wagonjwa 43,200wamefanyiwa upasuaji mbalimbali wa kibingwa. Waliofanyiwa huduma ya kubadilisha nyonga ni 900, kubadilishamagoti ni 870, upasuaji mfupa wa kiuno ni 618, upasuaji wa ubongo ni 880 nawatoto wenye vichwa vikubwa na mgongo wazi ni 2,070. Bado idadi ya wagonjwa waupasuaji imeongezeka kutoka 400-500 kwa mwezi hadi 700-900 kwa mwezi, alisemaDk. Boniface. Alieleza kuwa huduma mpya za kibingwa zilizoanzishwa ni upasuajimagotimabega kwa njia ya matundu, kuondoa vivimbe vya mishipa ya damu kwenyeubongo, kunyoosha vibiongo na upasuaji wa uti wa mgongo kupitia tundu dogo.  <topic>: AFYA 